**Coeficient metaforic**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

„Privim înainte, chiar dacă inima rămâne uneori cu câţiva paşi înapoi.”

Alda Merini

- Din doi în doi, din trei în trei

Şi-apoi din ce în ce mai rar,

Vom ţine cont de cei din jur,

Ne vom opri sub minutar

Să râdem ca şi cum am ştii

Că timpu-i doar un amănunt

Şi spaţiu vast prin dioptrii

Nu l-am privit, dar când mă-ncrunt

N-o fac pentru că n-aş vedea,

Ci pentru că suficient

Mi-eşti tu şi-o să-mi devii cândva

Al vieţii coeficient.

- Din pasul vremii triumfal

Ne vom alege un orar

Să fie sfântul ritual

Când vom împărtăși din har

Ori din tandrețea unui vers

Ce ne-a legat ca un destin

Prin fantezii pe unde-am mers

Și-am stat cu zeii la festin.

Voi povesti oricui, cândva,

Că mersul nostru-i consecvent

Și mi-am dorit să-mi fii cumva

Al vieţii coeficient.

Liliana Trif Ioan Grigoraș